Den har ikke torner og blir 1–2 m høy. Stenglene er opprette med kjertelhår. Bladene felles om vinteren og er enkle, med som regel fem fliker. De rosa, tvekjønnede blomstene er 3–5 cm brede og sitter 4–7 sammen endestilt eller i bladhjørnene. Blomsterskaft og beger er dekket av brune kjertelhår. Frukten er rød og halvkuleformet. Den består av 30–60 småfrukter, og blomsterbunnen følger ikke med når frukten plukkes.